السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له. واشهد ان محمدا عبده ورسوله. وبعد
فاسأل الله سبحانه وتعالى ان يسددنا واياكم لما يحب ويرضى واسأل الله ان يأخذ بايدينا اخذ الكرام الذين يفدون عليه في امن وامان وسلم واسلام وثبات واحسان مازال حديثنا حول الجيل المبارك الجيل الفريد
هؤلاء هم نجوما هؤلاء هم يعني اسيادنا هؤلاء هم فخرنا ومجدنا ولولا ان ان الله سبحانه وتعالى اعان نبينا صلى الله عليه وسلم وايده بهؤلاء وانتشروا بعد ما مات النبي صلى الله عليه وسلم ورفعوا لواء
بالتوحيد ونشروا الاسلام لربما ما كنت ولا انتم ها هنا رضي الله عنهم واسأل الله ان ينزل على قبورهم النور تترى والرحمات تترى وانضياء واسأل الله ان يحشرنا معهم ومع النبي صلى الله عليه وسلم
وامة لا رموز لها وصلي عليها صلاة الجنازة اليوم ونتكلم عن فتى من فتيان اصحاب النبي صلى الله عليه وسلم ممن رباهم النبي صلى الله عليه وسلم هذا الفتى كان سنه يقترب من
سن تانية سانوي يعني بنقول تقريبا سبعتاشر سنة هذا الفتى رباه رسول الله صلى الله عليه وسلم ولم يربه فقط بل كان صلى الله عليه وسلم يفتخر به وكان صلى الله عليه وسلم يحبه حبا جما
هذا الفتى يعني هو عنصر امان وقدوة لكل الانام من امة النبي صلى الله عليه وسلم خاصة الشباب لان النبي كان كثيرا ما يهتم بالشباب فنصرني الشباب وخذلني الشيوخ اسامة ابن زيد
عبدالله ابن عمر البراء بن عازب. دول كانوا عندهم تلتاشر سنة لما ردهم النبي صلى الله عليه وسلم يوم احد عارفين يعني ايه يوم احد يوم احد هم كلهم رايحين تلتاشر سنة يعني في سنة كام
تلتاشر سنة يعني واحد في تانية اعدادي بالكتير صح تلتاشر سنة يعني بنتكلم لسه سايب الابتدائية تلتاشر سنة ايه ميول واهداف الشباب اللي في تالتة اعدادي اللي في اولى اعدادي دلوقتي
اه ما رأيكم ميوله بلاي ستيشن الفراغ الكورة ايدي ميوله مم اهتماماته ببجي. الجيل بتاع ببجي بينقرض دلوقتي. في حاجات تانية خالص اه سبحان الله اه يهتم بالتواصل الاجتماعي يهتم
بشعره يهتم باللا شيء تيك توك ماشي كان دون اهتماماتهم ايه كانت هجماتهم ان يشرفهم محمد صلى الله عليه وسلم بان يسمح لهم انهم يشاركوا معه في احد. شفتوا بقى
يعني ده ميوله ايه؟ يقول له يا رسول الله انا عاوز اكون معك في احد. اه يعني تطلع طلعة يعني ونطلع طلعة كده الساحل ولا حاجة. لا لا الموضوع اكبر من كده بكتير. يعني ايه انك تطلع معهم احد
يعني يا رسول الله ائذن لي ان يسيل دمي ونفسي في سبيل الله. اريد ان ادافع عن هذا الدين يا رسول الله انا لا استطيع ان ابقى في بيتي والمسلمون يجاهدون. لا استطيع اشعر بشعور الوخز في قلبي
كيف يهنأ لي وتهنأ لي الحياة وانتم تحاربون لرفع دين الله وانا ها هنا في بيتي اتنعم. مش قادر يا رسول الله ازاي؟ سبحان الله اسامة بن زيد عبدالله بن عمر
والبراء ابن عازم. تلتاشر سنة يعملوا كده. خلاص بقى النبي صلى الله عليه وسلم يردهم ولا يقبلهم النبي صلى الله عليه وسلم ويقول لهم ان انتم لسه صغيرين. ده امتى بقى؟ ده في احد
سبحان الله! طيب ده كان في احد. طيب يا ترى النبي صلى الله عليه وسلم هم بعد ما حملوا الكلام ده مش كانوا ممكن يقولوا بس خلاص بركة يا جامع والموضوع جه من عند النبي صلى الله عليه وسلم وخلاص
كانوا ممكن يقولوا كده خلاص احنا مش عنا ايه تاني هنطلب اي حاجة من النبي صلى الله عليه وسلم هو قال لنا كفاية ايه؟ لا انتم لسه صغيرين يردهم النبي صلى الله عليه وسلم يوم احد
ويحطوا هم حاطين في دماغهم مش هينفع ان احنا نكون بعيد عن الجهات في سبيل الله. احنا هننصر الدين فيعملوا ايه بقى ييجي بعدها على طول بسنة ويعني قولوا سنتين الا حاجة بسيطة ييجي يوم الخندق
فقبلهم النبي صلى الله عليه وسلم. كأنهم بيقولوا له يا رسول الله والله ما نسينا اننا تركنا يوم احد هذا شرف يا رسول الله كيف يفوتنا فسبحان الله ده سن فيه اتنين كمان طيبين قوي
واحد اسمه رافع بن خديج وواحد اسمه سمرة الاتنين دول عندهم تلتاشر سنة يا شباب تلتاشر سنة يعني لسه في كام اولى اعدادي وتانية اعدادي يعني ميولهم بقى موبايلات ومش عارف ايه واشمعنى هو وهو كل حاجة واشمعنى هو اللي ايه ده نزل العربية وهو اللي
حط المفتاح فيها وهو اللي ايه ركنها وانا لأ الادارة مديرهم ايه ويقول لهم ان هم يخشوا يعني بطولة واما يشوفوا الشباب البطل الاوليمبي ده نفسي يبقى ايه حاجة كبيرة قوي
سبحان الله وبالمناسبة للبطل الاوليمبي اهله بيسلموه من عشر سنين. مشروع كامل الدولة تستلم الطفل ده وتظل تدربه مرة في اتنين في تلاتة وضربوه بالشهر والساعات وطبعا ساعات يوميا اسبوعيا وشهريا وسنويا يضل سنة واتنين وتلاتة واربعة وعشرة
عشان في الاخر خالص ياخد الية او يشارك اللي انتم بتشوفوه دلوقتي ليه ما عندناش حاجة اسمها بطل اوليمبي في الجانب الشرعي انك تاخد الموهوبين بدري وتظل تتبناهم سبع تمن عشر سنين وتبدأ دول عشان
يتصدروا بكرة في الامة نسأل الله ان يسدد وييسر فسمر ورافع تلتاشر سنة ايه اللي يحصل بقى النبي صلى الله عليه وسلم رافع قال له يا رسول الله انا برمي السهم كويس اوي اوي
انا لو معي سهم ارميه اجيب على طول اللي قدامي لامسك كتاف فالنبي صلى الله عليه وسلم هو سن رافع ده سنه صغير تلتاشر فقبله النبي صلى الله عليه وسلم. واحنا قلنا من شوية ان هو رد مين؟ رد تلاتة. مين هم
تلاتة مين مركز كده يقول لنا مين التلاتة هو رد تلاتة يوم احد. مين هم؟ اسامة عبدالله بن عمر والبراء والبراء. رد التلاتة دول صح؟ طيب رافع قبله. قبله النبي. ليه قبله
عنده مهارة عنده مهارة تنفعنا اه عشان كده انت ممكن حد يستعملك حد يستثمرك. انك تكون مميز في حاجة. تكون مميز في البرمجة. انا اعرف شاب في يعني في نفس السنة كده
هو في الترجمة قوي جدا وفي الترجمة الدينية كويس خد برنامج تاج الكرامة وحاول يترجمه وانا كنت مدي له المساحة دي وسايبه. ليه؟ لان هو عنده مميز فسبحان الله لما تكون انت مميز بتفرض نفسك. وازا تكلم التخصص
والمال سكتت كل قيمة اما تكون انت متخصص اللي قدامك يحترمك حتى ولو كان عدوا لك لما تكون قوي لما تكون قوي يعني واحد من اهل الاستقامة واحدة من اهل الاستقامة تتزى بزي امهات المؤمنين. وهي في البرمجة عالية اوي. في التسويق عالية قوي. التصميم عالية قوي
باصلاح زات البين عالية قوي. التربية عالية قوي آآ المخالفين يتواصلوا معها ويعقدوا معها عقود. ليه؟ لان هي هنا التخصص فرض نفسه وديت احد نوايا التخصص بشرط انها تكون لله. لان الحتة ديت احيانا في ناس بيستعملوها لدنياهم بحجة ان هي لله وهو شغال
بالنهار لدنياه المهم لما كان رافع رامي لما كان رافع رامي وبيعرف يرم كويس قوي ودي حاجة ممكن تستسمر فالنبي قبله فمين اللي عنده غيرة عالية قوي سمرة بن وسمر راح اشتكى للنبي لماذا قبلت رافعا يا رسول الله وانا لا
وهنا يبدأ يظهر لنا ملمح جميل في التربية النبوية وهي الملمح بتاع ان كله يعبر عن ما بداخله طالما علمناه يعبر قرب ادب فهو رايح يقول لرسول الله انا جوايا حاجة عندي اشكال انا متضايق من حاجة
جميل قوي ان الوالد والوالدة يسمحوا لولادهم ان هم يعبروا عن اللي جواهم. يقول لك انا بخاف اكلم ماما. انا بخاف اكلم معلمي. لا مستحيل اقول للمعلمة. ده ممكن تطردني من الحلقة
طيب ليه لا نشعرهم بالامن والامان خليه يبقى ايه عنده الامن والامان دوت فهنا سمرة متضايق عنده كلكعة داخلية عاوز يسأل عنها فذهب للنبي صلى الله عليه وسلم. بيقول له ايه
بيقول له انك اجزت رافعا ولم تجزني يا رسول الله. قال رافع رامي كانه يقول له النبي صلى الله عليه وسلم ائتيني بشيء عندك. اه قل لي انت عندك ايه يعني؟ ايه اللي يميزك يعني
وقال يا رسول الله انا اغلب رافعا اذا صارعني يعني تحس كده ان سمرة ده بيدور على اي حاجة يسبت للنبي صلى الله عليه وسلم انه معه شيء ربما يستعمل في المعركة ربما يستعمل في هذا العمل
يعني بيقول له السيرة الزاتية بتاعتي ايه قال له يا رسول الله انا اقدر اغلب رافع سبحان الله فالنبي صلى الله عليه وسلم مش مجرد بقى ان هنا العاطفة وخلاص لا ائتيني ببينة
فاستدعى النبي صلى الله عليه وسلم رافعا وامر ثمرة ان يتسارع مع رافع ورونا هتعملوا ايه؟ ويكسب سمرة فيجيزه النبي صلى الله عليه وسلم جميل قوي التربية ديت فشوفوا سبحان الله النبي صلى الله عليه وسلم اهتمامه بالشباب كان ممكن يعني يقول له ايه بقول لك ايه
انا مش فاضي للكلام ده روح اقعد مع ابو عبيدة ابن الجراح هو اللي ايه بيشوف موضوع السن ده والشباب هو يتعامل معهم لا حاشاه صلى الله عليه وسلم ان بعض الناس يقول لك انا مشرف. انا ما ليش علاقة بالموضوع دوت. طبعا معاذ ومعوز في في بدر. البراء بن مالك عاشق الموت
سبحان الله! ام صاحبة اغلى مهر في التاريخ. من تاريخ الاسلام لما قالت لزوجها مهري انك تسلم. فاسلم. فتزوجها. سبحان الله حنظلة غسيل الملائكة ده واحد شاب لسه عريس ولسه بقى ايه استشعر كده ان في واحد لسه عاملين له الزفة بتاعته وبقى الدنيا
جميلة قوي كده وبتاع والنهاردة بقى ليلة الايه؟ العرس. والنهارده يوم الايه؟ الايه؟ العرس ويوم الفرح سبحان الله ايه اللي حصل بقى يتجوز واتجوز بنت مين؟ هو طبعا ابوه ابو عامر الايه؟ المنافق. يخرج الحي من الميت. سبحان الله
وهو مع مع زوجته يسمع بالليل يا خيل الله اركبي. وده كان نداء من ان النداءات بتاعة الجهاز يا خيل الله اركبي لو انت مكانه هتعمل ايه لو انت مكان ويوم العرس اول ليلة وتكوني مع زوجك
ولسه متجوزة بقى لك ساعات. هتقولي ايه ها يلا متعونا هتقولوا ايه وفي واحد بينادي برة بيقول يلا يا جماعة انا لي سبب اعتزر ايه السبب؟ واحد بيقول لي ازهب
غالبا اللي هيقول لي ازهب ده غالبا غالبا هو مش مرتاح من البيت وعاوز يهرب هتلاقوا على طول انت رايح فين؟ لأ معلش يعني يعني ايه يا خير الله اركبي؟ يعني هو حبك دلوقتي
ومش معنى دلوقتي يعني وبتاع وانا وانا المكلوبة وانا المنسية ومش هنسى وانا المجروحة والقدر وبتاع وانا سبحان الله الله وعادي وعلى فكرة والنبي صلى الله عليه وسلم هيوافق والنبي صلى الله عليه وسلم رؤوف رحيم. ده احنا لسه حتى مش قعدنا مع بعض ليلة وحرام عليك وسايبني
مين وانا ما لحقتش افرح صح كده وعلى فكرة انت لسة متجوز فانت لك سبع تمن تسع عشر شهور انك يبقى انك قافل على نفسك تاخد اجازة. بقول لك ايه نام وما حدش سمع ما احنا نايمين يعني
ما هم عارفين ان احنا نايمين طفي النور ما تخليش حد ما تبصش من برة شوفي مين اللي بينادي ما لناش علاقة وهو يا خيل الله اركبي اركبي انا مالي ما تركب. انا ايه علاقتي بالموضوع دوت
سبحان الله! احنا يا جماعة سهل نتكلم سهل اتكلم براحتك لكن في وقت العمل يا خيل الله اركبي فعلا اركبي انا ما لي ما تركب خير الله انا ما لي اللي عاوز يركب يركب انا الصبح هبقى اشوف كده الصبح وابقى اقول للنبي صلى الله عليه وسلم يا رسول الله انت تعلم ما الذي
الحدس لا على طول يقوم بل لم يستطع ان يغتسل وقام بحاله هكذا. سبحان الله! فغسلته الملائكة انتم عارفين ايه اللي خلاه يقوم حد يقدر يقول لي كده ايه الدافع كان عنده
عارفين ايه الدافع ها مين يقول لي الضوء الحب الجنة قلبه متعلق بالله حب الله اقوى من نفسه من نفسي الشهادة جاهد نفسه تلبية النداء امام واطعنا منتظر اللحظة دي من زمن مم جميل. طيب
في واحدة قم ابنها مختفي بقاله تسع سنين. وهنقول ان هو اسمه مسلا آآ عبدالتواب فعبد التواب ده بقى له تسع سنين ما حدش ايه عارف يوصل له وام مسكينة مكلومة
كل يوم تبص من البلكونة وتتصل وتسقى وتحاول تبحس عنه في المستشفيات في الاقسام في كل حتة مش لاقياه مسكينة سمعت وهي نايمة الساعة اتنين بالليل صوت عبدالتواب وهو بينادي باعلى صوت يا ماما
افتحي يا ماما انا جيت ايه اللي هيحصل الست دي هيحصل لها ايه الساعة اتنين بالليل وهي نايمة شوفوا كمية اللهفة والفزع والجري والقفز على السلم ولا من البلكونة والحب ليه ليه؟ لانها تنتظر هذا
الامر نايمة قاعدة بتدعي لعبد التواب. سجدة بتدعي لعبد التواب انا بس سميت اسم بعيد شوية عشان ما حدش يعمل اسقاطات فقاعدة طول الليل اه وقت بين الازان والاقامة بترفع ايديها تقول يا رب اكرمني من عبد التواب
آآ يوم عرفة تدعي من الموضوع ده. الليالي رمضان تدعي ليه ومنهم من ينتظر فعلا فهو الصحابة كانوا كده يا جماعة الصحابة كانوا كده عايشين على فكرة اي فرصة تقربني
من الفرصة العزيمة اجري فعشان كده قال فزت ورب الكعبة حرام انما الحال لما واحد ضربه بالخنجر والسيف في ضهره والدم بدأ يفور مسكه مسك الدم ووضعه عليه على وجهه ويقول فزت ورب الكعبة فزت ورب الكعبة. يا جماعة
الذي قتله وطعنه اسلم لما رأى هذا رد الفعل لما سألوه لماذا اسلمت قال لما طعنته وقال فزت ورب الكعبة صعقت وذهلت. ادهشت قلتوا اي فوز في هذا فحكي لي انه كان ينتزر الشهادة
وقد نالها من خلالك فهيجننوا الموقف ده وهما الصحابة كانوا عايشين الفكر دي عايشين المعنى ده سبحان الله فهو حنظلة نايم اه زوجتي ديت اه دي محطة. دي يا جماعة واحدة بتوصلني للطريق مش هي الطريق
انا زوجي ده بيوصلني مش هو الطريق المال ده حاجة بتساعدني في الطريق مش هو الطريق اللي بيعيش المعنى ده حياته بتتقلب بيبقى فاهم كويس قوي فاول ما جت فكرة يا خيل الله اركبي انا حسيت ان هو قام يقفز على
الخيل بتاعته وركب وطلع ليه؟ اتى ما كنت اعشق وما كنت انتظر ده اللي انا مستنيه. ياه! اخيرا طب ومراتك مين مراتي؟ هي دي زوجتي عشان كده عبدالرحمن السميط لما تزوج
بيقول يوم بعد ما تزوج زوجته وهو قاعد معها بيقول لها ايه مولانا اريد ان اصارحك بشيء وانتم عارفين بقى الازواج عمال يقولوا لزوجاتهم انا عاوز اصارحك بشيء بس ارجو انك ما تزعليش على طول نبضات القلب بتضرب في تسعة
فقال لها ايه بقى عبدالرحمن سميط بيقول لزوجته ايه بقى بيقول لها انا كنت متزوج انت الزوجة التانية طبعا صاحت وصخبك وراحت في حتة تانية انت عارفة بقى انك تكوني مسلا لسه متجوزة وبقى لك يومين تلاتة
وزوجك بيقول لك ابشرك ان انت الزوجة التانية انتم عارفين ايه اللي ممكن يحصل بقى في المسألة دي في واحدة تقول له طيب يا اخي انت خضتني انا كنت فاكر ان انت هتقول لي حاجة تالتة اللي انا الرابعة ولا الخامسة انا متوقعة طبعا ان انا التانية. لكن الحمد لله ان الموضوع ايه؟ جه على قد كده يعني
ولما انزعجت قال لها الزوجة الاولى هي الرسالة والدعوة وانت السانية الزوجة الاولى هي رسالتي الزوجة التانية انت وده معنى على قد ما فيه مزاح بس كان معنى جميل قوي. ان الزوجة تبقى فاهمة كويس قوي
الزوجة تبقى فاهمة كويس قوي وهو فاهم كويس قوي. هو مين رقم واحد عشان كده تقرأوا في قصتها الله اكبر عليها هذه المرأة ظلت تمن سنين ما تشتريش ملابس جديدة
اللي هي شال ست فقيرة اه ورثها كما يقرب من ربع مليار ريال سعودي ربع مليار ريال سعودي وضعت ورثها كله بي دعوة الافارقة للاسلام عشان كده ما تستغربش ان هو يوم ما مات كان حوالي ما يقرب من حداشر مليون نسمة اسلموا على يد
الجمعية بتاعته عارفين حداشر مليون نسمة دي يعني ايه تلات اربع دول خليج كده وشوفوا كمية الجامعات وكمية كزا ويعني قصة كبيرة لعل الواحد يتكلم عليه يوم في يوم من الايام
اشوفه بقى والحاجات دي بقى شربوها ولادهم شربوها ابنوا ابنه لما يوم العرس بتاعه تاني يوم يعني اللي هو الناس بيسموها بقى ايه تاني يوم العرس الصباحية وبتاع اليوم ده لقى والده مهموم وبتاع فبيقول له ايه؟ قال له انا كنت بندعي النهاردة حد من المسلمين من غير المسلمين ويعني الدنيا
صعبة فقال له طب هو فين فوصف له المكان فراح القرية الولد راح القرية فزل يدعوه فاسلم كبير هذه القرية وهو رايح له بقى بتوب العرس والدنيا الجميلة بقى وحاطط العطر والدنيا زي العسل
من الفرحة مش عارف يعمل ايه عاوز يدي له اي هدية. فخلع القميص الذي يرتديه وعاد الى والده بسرواله عاوز يدي له اي هدية. قلع الجلبية اديها له دي ناس يا جماعة ناس مليونير دي كلمة قليلة بالنسبة لهم. يا تكون فاكر يعني الناس دي غلابة. لأ يا جماعة والله احنا الغلابة. بس هو من الاول كان متجوز دي
هو قال لها متجوز الرسالة ومات هو اه مات ولكن اعماله لم تمت اعماله لم تمت. النهاردة بالتكاثر كده مش اقل من عشرين مليون نسمة اسلمت على يديه فسبحان الله! ايد بقى ايد عمق ده بقى! وايه القصة دي
ناس عارفين الرسالة عايشين المعنى الحنظلي يا خيل الله اركبي اركبي على طول منطلق. انا لسه هشوف واعمل وبتاع. طب استنى اصل انا مش عارف ايه والكلام ده كله. لا البعد اعلى من كده بكتير. البراءة ابن مالك
لنفسه في الحديقة حديقة الموت. ليه سمى الجنة هم عارفين كويس النبي صلى الله عليه وسلم يقول آآ لما سلمة بن الاكوع اخذت آآ ناقة النبي صلى الله عليه وسلم وجمال النبي صلى الله عليه وسلم سرقت وفيه ناس يعني من الكفار اخدوها
وناس من قطاع الطريق فالنبي صلى الله عليه وسلم رغب من يأتي بهم وهو وله الجنة. فسلم ابن الاكوع جري ورا فريق كامل وحده طب هو كان بيجري ورا ايه؟ بيجري وراهم هو كان بيجري ورا الجنة يا جماعة. يقول الجنة بخم بخم
فسبحان الله اشوف الصحابة السن الصغير بقى مصعب تسعتاشر سنة يفتح المدينة معاذ ابن جبل مات عنده تمانية وعشرين يعني لما اسلم بداية العشرينات وده وحش الوحش سبق صحابه عشان كده كانوا بيفتخروا بينهم وبين بعض
احنا ساكنين مش عارف فين وده يقول احنا ساكنين في كزا على فكرة احنا عندنا عربيتين وده يقول له احنا عندنا مش عارف ايه وده يقول له احنا عندنا يخت التاني يقول له يختي يعليك. والكلام ده
لكن سبحان الله تعالى نشوف كده هم الفخر بتاعهم كان ايه عندهم حد الاوس والخزرج بيفتخروا بيفتخروا بايه انس قال افتخر الحيان من الانصار الاوس والخزرج فقال الاوس منا غسيل الملائكة. الله الله
ومنا من اهتز له عرش الرحمن ومنا من حمته النحل يعني عاصم ابن ثابت ومنا من شاهدته بشهادة رجلين خزيمة ابن ثابت ايه الجمال ده ما قالوش منا من له مائة ناقة
ما حدش قال منا من يسكن في حي الصفا لان هم كانوا بيتكلموا في الباقي لا الفاني وكثير من المعاصرين يتكلم عن الفاني الا الباقي فقال طب الخزرج هيقولوا ايه بقى
يا ربي انتم عندكم الحاجات دي كلها. طب احنا هنقول ايه؟ قالوا منا اربعة جمعوا القرآن على عهد النبي لم يجمعه غيرهم معنا اربعة الفراودة زيد ابن ثابت وابو زيد وابي ابن كعب ومعاذ ابن جبل
عندكم اربعة عندنا اربعة هتعلي هعلي هتزود هزود هو ده الفخر الحقيقي هو ده وفي ذلك فليتنافس. هو ده التنافس الحقيقي لكن ازاي؟ ازاي النهاردة احنا عندنا سلمى عملت فرح في الفيلا وعملت ان عملت تلات فيلات
فيلا الرجال وفيلا النساء وفيلا الاطفال عملتها انتم عاوزين بقى علا بقى الناس يقولوا عليها ايه مش زي سلمى بنت عمتها الناس تحط نحط وحشين او وشنا فين انتم شفتم التصوير؟ هم جابوا مين؟ شفتم البوفيه كان عامل ازاي؟ شفتم مش عارف مين اللي كان جاي له؟ شفته شفته شفته شفته شفته
سبحان الله فتيجي تشوف القصة دي كلها وبنتي لأ انا بنت في القايمة النهاردة واحنا بنتفق وبتاع الشبكة خمسين خمسين لأ خلاص ما تجبش شبكة واحنا هنديها لها هدية ليه طيب
ليه حضرتك بتتكلم بالطريقة باقول لك اميرة بنت خالتها كانت مية وخمسين ورفضوا قالوا لي مش لاقية دهب تلبسه ويعني لما ادخله بقى حد من المشايخ وفيه شيخ اتصل من برة والشيخ ماهر المعقلي عمل لهم رقية وبتاع ووافقوا على المية وخمسين
انت جاي تقول لي ان آآ فلانة هتبقى خمسين الف؟ لا. ليه يعني؟ خلاص ما فيش مشكلة خمسين وباباها يحط مية من باب ان هي هدية كل ده عشان ايه
عشان المقارنة الزالمة البئيسة كل واحد على حسب ما هو عايش من كلامهم تعرفهم اعرف الانسان كويس قوي من مين تكلم حيس حتى اراك واوحش حد اللي بيعليك وبتعلى عنه لحاجة خارج عنك
هو علاك عشان الشهادة اللي في جيبك وعليك عشان العربية اللي انت ركنت بها وانت طالع وهي انبهرت لما شافت انت معك موبايل ايه فبتقول لاختها تصدقي جاي في الرؤية الرؤية كان معه شفت الموبايل كان ماسكه
يعني انت بصيت على الموبايل بتاعه؟ اه ما شاء الله عليك ده انت هتيجي لي في الاستشارات بعد شهرين تبكي الدم فنسأل الله السلامة فالواحد لما يدرك ويعرف كويس قوي
الناس دي اتربت ازاي ومنبع الفخر بتاعهم واهاليهم كانت بتربي ازاي انس ابن مالك والدته تاخده كده تدخل على النبي صلى الله عليه وسلم. تقول له يا رسول الله من بيت من بيوت الانصار الا وقد اتحفك تحفة. كل واحد جاب هدية
طيب انت هتديني ايه؟ يلا هذا خويدمك انس. انا جايبة لك انس يتشرف بخدمتك يا رسول الله يا سلام يا سلام انت ممكن النهاردة تسلمي ابنك يكون وقف لله والله تعبني يا فضيلة الشيخ. طب سيبي فضيلة الشيخ في حاله. ممكن انت حضرتك تسلمي نفسك تكوني انت وقف لله
والله انا موافقة بس زوجي للاسف الشديد مش موافق. يا ستي احنا كلمناه وهو موافق وبيقول انا عاوزها تبقى واقفين مش وقف انت عندك استعداد بينك وبين نفسك ولا مش عندك استعداد
قال لي انت ربيتي ابنك على المعنى ده نظرت لك ما في بطني محررة. يا جماعة من قبل ما تولد من قبل ما تولد وهي بتقول ايه؟ يا رب انا اللي جوايا ده نزر. انتم عارفين النزر! يعني مش بتاعي. يعني انا باقول ايه ؟ نزرا علي ان الموبايل ده بعد الحلقة مش بتاعي
يبقى الموبايل ده ما عدش ملكي صح ويبذل انا نذرت ده ما عادش بتاعي عارف اما تجيب كده مصحف وتحطه في المسجد اه ده بقى وقف مش بتاعك يعني عارف بقى انك تكون مسلا نص يومك وقف لله تلت يومك وقف لله يعني ايه وقف لله؟ يعني تبتغي فيما اتاك الله الدار الاخرة مالا
وعقلا ووعيا وحكمة وكلاما وكل اللي معك بقى تحاول تستعمله لمرضاة سيدك صدقني الكلام ده مش هتفهمه مش هتستوعبو قوي الا لما يهان التراب عليك اول ما التراب يتهال عليك
وندفنك وبعدين نقول يا جماعة سروا بأخيكم التثبيت فانه الان يسأل ثم ينصرف كل الناس عنك ويكون اخر شيء تسمعه قرع نعالهم اخر حاجة سامعها سامع مشية الايه؟ الاحزية. سامع ضغط الاحزية
كل دول رايحين فين؟ وولادك واسرتك كل حاجة دول ماشيين سايبينك ياه رايحين للنور رايحين لجنيه سايبين الضلمة. سايبين التراب وفيه واحد واقف على المقابر بعيد شوية كده. تقول له تعال عشان تدعي له يقول لك انا هدعي له من هنا بس عشان الجزمة بس ما تبصش
لان الدنيا تراب يا ربي هو ده اللي انت ضيعت وقتك كله عشانه اهو دلوقتي مش عاوز يدخل ويساعد عشان هدومه ما تتعفرش المعنى ده هنعرفه كويس قوي كلها دقايق كلها ساعات كلها ايام كلها شهور كلها سنوات
وكلنا هندخل وكلنا كل يوم في حد بيفارقنا وهيجي يوم احنا هنفايقهم ساعتها بقى وانت تحت في تربتك قل لي مستمتع بايه وايه اللي انت ان شاء الله تأنس به
تأنس بايه احكي لي عليه في واحد يقول لك انا هأنس الصراحة ان انا كان عندي تلات طموحاته طموحه الاولاني ان انا اكون استاز دكتور في جامعة مش عارف ايه والكلام ده
واحد تاني يقول انا كان الطموح التاني عندي ان انا اجيب اربع شاليهات والخامس كان كزا كزا كزا. اه يا شيخ يعني الحاجات دي حرام يا عم انا قلت لك حرام
انا جبت سيرة حرام خالص. انا بقول لك وانت بقى في تربتك بص على طموحك حاول كده تنام كده على السرير النهاردة وبص كده كأنك بتبص من نافزة على اهل الدنيا. رح كده ناحية المقابر
ويركن عربيتك ويفتح شباكك وخلي المقابر على يمينك وبص انت الناحية الشمال. كانك واحد معهم وابص كده واقول لهم ياه انتم سايبنا وقاعدين في الانوار واحنا هنا حابة تستحضر ايه اللي هينفعك وانت في الحتة دي
على فكرة الشيخ شهادتي هتنفعني. حياتي بقى لو هي هتنفعك ركز معها اكتر وعلى فكرة ان انا اكون معايا معايا من فلوس كتير هتنفعني خلاص ركز معاها اكتر وعلى فكرة ان انا اخدم زميلتي في الجامعة اللي قاعدة كل شوية تقول لي لو سمحت ممكن التلخيص بتاع المحاضرات وان احنا نتقابل كل يوم دي بتنفعني خلاص
طول ما انت شايف اللي هينفعك كمل فيه قل لي مش هينفعك حاول تخليه ينفعك يعني لو شهادتك ما كانتش بتنفعك او قلقان ابدأ خليها تنفعك وابدأ زاحم مهنتك وابتغي فيما اتاك الله الدار الاخرة
انا حاسس انك بتحرم الحاجة دي. والله ما بحرمها يا حبيب قلبي. انا برضو مهندس اتصالات احرمها ليه؟ ما انا معي شهادة آآ الفكرة كلها هي تنفعك ولا ما تنفعكش
كنا عاوزين نتكلم عن الشخصية المباركة. بس هو بقى شان سنه الشباب لوحده ده خلانا ان احنا ايه؟ نمشي بالعرض قوي يعني وهو سعد ابن ابي وقاص سعد بن ابي وقاص. الناس بيقولوا ان الكلام صعب اوي. طب الصعوبة فين طيب
الصعوبة ان انا اديتك فتوى جديدة هل انا دلوقتي افتيه في اي فتوى انا ما فاتتش اي فتوى دلوقتي. انا لو قلت لك دلوقتي ايه الحلال والحرام؟ انا ما جبتش سيرة نحل الحاجات دي خالص. انا بقول لك
انت عارف انك رايح فين بعد سنة اتنين تلاتة عشرة تلاتين سنة اربعين سنة فانت بتقول لي اه انا عارف بقول لك طيب الحتة اللي انت رايحها عارف ايه اللي هينفعك فيها؟ اه طبعا ايه اللي هينفعك فيها
بس فكل واحد منا يحاول بقدر الامكان ينتبه عذاب القبر وزلمة القبر انا باترعب منها. خلاص طالما بتترعب منها انسيها لغاية ما تشوفيها لو انا خايف من اسد ويقينا انطلق من حديقة الحيوان وبيقولوا منتشر ودخل المعادن
في حد هينزل من المعادي وهو مش واخد بالاسباب ونركب العربية كويس وقافل الازاز واللي ييجي ناحية الازاز من الاطفال كله قافل بقى من كله صح؟ هتلاقي ان في ضغط وتلاقي فيه ناس
وتم ترخيص مسدسات لاهل المعادي ليه واخدين احتياطاتهم واللي معهم سهام واللي معهم رماح واللي معهم كل واحد نازل بحاجته صح؟ وما ينفعش تمشي لوحدك لازم تنزل معك مجموعة كل ده اسمه ايه؟ اخز بالاسباب من خوف حقيقي. مش متوهق
فصار ان الخوف ده كان جميل جدا انك عرفت المعلومة طب فيه واحد قال لك بقول لك ايه؟ انا خايف اقول لك فتترعب. احسن حل. لا لا انزل عادي جدا خالص
وعلى فكرة لو نزلت بالشرطة عشان الدنيا حر عادي جدا وخد راحتك خالص وقف كده في الميدان يعني ما تروحش فيا عيني المسكين نزل لقى الوحش قدامه ايه اللي يحصل؟ هيموت بالرعب
فانا النهاردة بيبقى قدامي وانا مستحضر قبري خلاص انا مرتب الترتيب عرف الاعمال اللي بتنفع في القبر فمركز فيها عارف انا صاحبك القرآن بيجي يطمني عشان كده انا عامل برنامج مع القرآن. البرنامج مع القرآن ده مش طرف لأ انا بامن مستقبلي
شوفوا الناس اللي قاعدين في القبر بقى لهم مسلا الف سنة ومعهم القرآن يؤنسهم. مش حاسين بحاجة شايفين نعيم الجنة فكل واحد بقى عارف ايه اللي هيرتب له قدره فمركز قوي
الموضوع دوت فاسأل الله سبحانه وتعالى ان يرزقني واياكم حسن الختام. في حاجة اسمها الخوف الصحي والخوف المرضي الخوف المرضي هو الخوف الوهمي او الخوف الكازب. ان واحد يكزب عليك دي معلومة
او وهم ان يكون شايف صرصار فيتعامل معه ان هو ايه كائن متوحش وهيبلعه ديناصور لا لا الموضوع ده وانت مكبر الموضوع اه لكن الخوف الصحي ان من جماله انك بتاخد باسبابه
النجاة منه فتعاملوا مع يعني القبر ده يا جماعة مش يعني الفكرة مش هو مرعب للي مش هيستعد له ومرعب للي مطنشه على فكرة انا مش هحضر تاني في قصصهم عبرة
ليه اصل انت بتتكلم على القبر ما انا هاجي لك في اي حتة تانية هاكلمك عن قبل بس مش عاوز اخوفك آآ ولو ما سمعتش مني هتسمع من غيري ولو ما سمعتش من غيري هتشوف غيري وهو داخل القبر
فربنا يحفزكم ويبارك فيكم. واسأل الله ان يؤنسكم ويثبتكم ويجعل دائما اعمالكم في ارتقاء ويجعل قبركم روضة من رياض الجنة ويمد لكم فيه مد البصر وينزل عليكم الرحمات تترا والنور التام الى يوم القيامة
واسأل الله سبحانه وتعالى الا تجد وحشة في قبوركم من الله علي وعليكم بحسن عمل وحسن خلق وحسن ختام. اقول قولي هذا واستغفر الله لي ولكم